Document ID: /roh_data/filtered/fineweb-2-filterrobots_roh.jsonl.gz/11146

Per la sanaziun da la «Punt Gronda» survegn la vischnanca da Scuol ina contribuziun maximala da 420'000 francs. En connex cun questa contribuziun vegn la punt messa sut la protecziun chantunala da monuments. Quai scriva la regenza en ina communicaziun.
En l'inventari federal da vias da communicaziun istoricas figurescha ella sco object d'impurtanza regiunala. Dapi il 1980 è La Punt Gronda serrada per il traffic motorisà. Ella vala dentant vinavant sco liom impurtant entaifer la vischnanca da Scuol. Vegnida construida era la punt d'atschal l'onn 1905.
Ils custs totals da la sanaziun da la punt giaschan tar radund trais milliuns francs.